Opetushallitus


ESSEE TEOLLISTUMISEN SEURAUKSISTA
________________________________________________________
Historian oppiaineen perusopetuksen päättöarvioinnin tukimateriaali

ALOITUS

HISTORIAN JA ÄIDINKIELEN YHTEISEN ESSEEN KIRJOITUS
Tässä tehtävässä 7.-luokkalaiset kirjoittavat esseen niin, että esseen kirjoittamista harjoitellaan ja prosessia tuetaan. Esseetä kirjoitetaan sekä historian että suomen kielen tunneilla. Arvioinnin kohteena ovat esseen sisältö, jäsentely ja kieliasu. Esseessä harjoitellaan myös laaja-alaisen osaamisen kohtaa L1 ja L4: ajattelu ja oppimaan oppiminen sekä monilukutaito.
Aiheena on teollistumisen seuraukset. Aihetta on käsitelty tunneilla, joten se on jo tuttu. Tarkoitus on opetella kirjoittamaan kokonainen teksti, jossa kootaan ison ilmiön seuraukset. Historian osalta arvioidaan eniten tavoitetta T7, jossa on tavoitteena ohjata oppilasta analysoimaan historiallista muutosta ja jatkuvuutta.
Esseen kohdalla voidaan harjoitella myös vertaisarviointia esimerkiksi niin, että oppilaat lukevat pareittain nimettömiä esseitä, joita sitten arvioivat kriteereiden mukaan.

TEOLLISTUMISEN SEURAUKSIA
ESSEEN OHJEET
Lue ohjeet ennen aloitusta. Palaa niihin esseen kirjoituksen aikana.

Yleisiä ohjeita
· Lue otsikko tarkkaan. Älä kirjoita aiheen vierestä.
· Kirjoita olennaisista asioista. Älä takerru yksityiskohtiin.
· Kirjoita omaa kieltäsi. Älä kopioi tekstiä.
· Jaa teksti kappaleisiin.
· Ensimmäinen kappale on aloituskappale, joka johdattaa aiheeseen.
· Käsittelykappaleet etenevät järkevästi.
· Jokainen kappale käsittelee yhtä aihetta.
· Lopussa on koontikappale, joka kokoaa tekstin yhteen.

Esseen rakenne: Miten teollistuminen muutti maailmaa?
· Aloituskappale: Mitä, missä, milloin
· Työnteon muutos
· mahdolliset alakappaleet, jos asiaa paljon
· Kaupungistuminen
· Liikenteen muutos
· Yhteiskunnan muutos
· Elämän jatkuvuus: Mikä ei muuttunut?
· Lopetuskappale: keskeisimmät muutokset hyvin lyhyesti / linkki nykypäivään? 


ARVIOINTI
Arvioikaa lukemanne esseet seuraavien kriteerien avulla. Ympäröikää joka kohdasta sopiva taitotaso. Kirjoittakaa arvosana ja omat kommenttinne sivun loppuun.

	Esseessä ei ole kappalejakoa.
Sisältö ei etene johdonmukaisesti.
	Essee on sisällöltään niukka. Perusasioita puuttuu.

TAI

Esseessä on sisältöjä, jotka eivät kuulu asiaan.
	Esseessä on paljon kielivirheitä, ja tekstin ymmärtäminen on siksi vaikeaa.
Muotoiluohjeita (riviväli, tasaus, kappaleen sisennys) ei ole noudatettu.
	Esseen teksti on kopioitu Lähdetekstistä. Kokonaisia lauseita on plagioitu lähteiden tekstistä.

	Esseessä on kappalejako sekä jonkinlainen aloitus- ja/tai lopetuskappale.
Eteneminen on melko johdonmukaista.
	Esseessä on perusasiat, mutta ei syvällisempää pohdintaa tai kokonaisuuden hahmottamista.

TAI

Mukana on asioita, jotka eivät kuulu aiheeseen.
	Essee on kirjoitettu melko sujuvasti, mutta siinä on myös kielivirheitä. Teksti on muotoiltu pääosin ohjeiden mukaan.

	Esseessä on kopioituja osioita (3–4 sanan ketjuja), mutta muuten teksti on kirjoittajan omaa.

	Esseessä on kappalejako sekä aloitus- ja lopetuskappale.
Eteneminen on melko johdonmukaista.
	Esseessä on perusasiat ja kuvailua seurauksista.
	Essee on kirjoitettu melko sujuvasti, mutta siinä voi olla myös kielivirheitä. Teksti on muotoiltu ohjeiden mukaan.
	Essee on kirjoittajan omaa tekstiä.

	Esseessä on kappalejako, joka sisältää aloituskappaleen, käsittelykappaleet ja lopetuskappaleen. 
Eteneminen on johdonmukaista. 
	Esseen sisältö on monipuolinen ja kattava. Essee käsittelee olennaisia ja keskeisiä asioita.
Esseessä on pohdittu asiaa syvällisesti.
	Essee on kirjoitettu hyvällä suomen kielellä. Pilkut ja pisteet ovat paikallaan ja yhdyssanat on kirjoitettu yhteen. Isot ja pienet kirjaimet ovat siellä, missä niiden kuuluukin olla.
Teksti on muotoiltu ohjeiden mukaan.
	Essee on omaa, sujuvaa suomen kieltä.




